Özünlə apar

«Özünlə apar» (norsk omsetjing ‘ta meg med deg’) er ein song frå 2024 med Fahree med İlkin Dövlətov. Songen blei gjeven ut 15. mars 2024 og var det aserbajdsjanske bidraget i Eurovision Song Contest 2024 i Malmö.

 Om songen 
«Özünlə apar» er skriven Fahree saman med Edgar Ravinov, Hasan Heydar, Mado Salikh og Mila Miles, og inneheld tradisjonell aserbajdsjansk muğam-vokal frå İlkin Dövlətov. Songen er på engelsk og aserbajdsjansk, noko som gjer han til det fyrste aserbajdsjanske Eurovision-bidraget som hovudsakleg inneheld aserbajdsjansk tekst. «Özünlə apar» var eit av bidraga som kom inn til den opne konkurransen til  (İTV) for å finne det aserbajdsjanske bidraget til Eurovision Song Contest 2024.

Den 6. november 2023 kunngjorde İTV at Fahree var ein av seks attverande finalistar i uttakinga. Blant dei seks attverande finalistane var også İlkin Dövlətov og Mila Miles, som var ein av låtskrivarane til «Özünlə apar», som deltok som ein eigen trio saman med Etibar Əsədli.  Trass i rapportar om at trioen og Aisel, som representerte Aserbajdsjan i Eurovision Song Contest i 2018, var dei to attverande finalistane i konkurransen, blei det til slutt kunngjort at Fahree skulle representere landet i Eurovision Song Contest 2024 i Malmö.  

«Özünlə apar» deltok i den fyrste semifinalen tysdag 7. mai 2024. Der blei han nummer 14 av 15 bidrag med 11 poeng. Songen kvalifiserte seg dimed ikkje til finalen laurdag 11. mai 2024. Dette var andre året på rad at Aserbajdsjan ikkje kvalifiserte seg til finalen.

 Kjelder 

Denne artikkelen bygger på «Özünlə apar» frå , den 3. desember 2024.  

Kategori:Aserbajdsjanske Eurovision Song Contest-songar
Kategori:Eurovision Song Contest 2024-songar
Kategori:Engelskspråklege Eurovision Song Contest-songar
Kategori:Aserbajdsjanskspråklege Eurovision Song Contest-songar
Kategori:Fleirspråklege Eurovision Song Contest-songar